洪咨夔
元寂宫生祠行
间台珍馆严鹤林，老桂钜竹笼春阴。
骑鹤仙翁杳莫寻，适从何来貂插金。
裳佩丹青杂璆琳，旗旛绣采薰甲沉。
蕊函三洞罗森森，云璈九奏锵愔愔。
拥炉步虚摇箕参，稽道寥阳祈博临。
庭下朝谒纷冠簪，愿言福寿高於岑。
问子为谁对辄瘖，以目代口手拊襟。
伊民豺虎国蠹蟫，细大敲剥无遗针。
凛虞膏血供几砧，巧腴曲媚求回心。
天首少戢汤火燖，庶几沸鱼逃釜鬵。
上帝福善祸必淫，高目下耳一监歆。
察此颂祷皆呻吟，革彼飞鸮怀好音。
呜呼爱而祠者古，畏而祠者今。
安得皞相忘，武城弦歌单父琴。